== Thorsøe som sømand ==
Man ved, at Thorsøe var i [[Dansk Vestindien]] som matros i [[1806]], 15 år gammel, fordi han udførte en akvarel af havnen i [[Christiansted]]. I [[1810]] tog han [[Styrmand|styrmandseksamen]] i København, og i de følgende år sejlede han med flere af [[Skibsreder|rederen]] [[Jacob Holm (grosserer)|Jacob Holms]] skibe. I [[1828]] fik han bygget sin egen [[skonnert]], ''Ludvig'', på Jacob Holms værft, og på dens første tur tegnede han den ud for [[Napoli]] i [[1829]]. På flere af de lange ture udførte han akvareller og malerier, og på den måde ved man, at han også var i Vestindien i [[1820]], [[1825]] og 1842. Han førte skib til [[Rio de Janeiro]] i [[1838]] og igen i 1839, hvor han tegnede den nye [[Bark (skibstype)|bark]] ''Jacob'' fra Jacob Holms rederi. <ref>{{cite book |last= Poulsen |first= Hanne |title= Danske skibsportrætmalere |publisher= [[Palle Fogtdal]] |location= København |year= 1985 |isbn= |page=130-131}}</ref> 
[[Fil:Hans Peter Thorsøe - Christiansted - 1825.jpg|thumb|Et eksempel på Thorsøes malerier er dette vue af [[Christiansted]], som han udførte i forbindelse med sit anløb i 1825. Originalen findes på [[M/S Museet for Søfart]].]]
== Thorsøe som kunstner ==
Som skibsfører er H.P. Thorsøes kunstneriske virke præget af sit job. Til [[Jacob Holm (grosserer)|Jacob Holm]] udførte han portrætter af hans skibe, og han tegnede prospekter af de havne, skibene sejlede på, [[Rio de Janeiro]] og byerne [[Frederiksted]] og [[Christiansted]] på [[St. Croix]], [[Dansk Vestindien]]. Men kunsten blev ikke Thorsøes levevej. Hans værker er hovedsagelig i privateje, hos Jacob Holms efterkommere og i kunstnerens egen familie. Thorsøe færdedes i København mellem sine venner, der talte [[C.W. Eckersberg]] og [[Jacob Petersen (maler)|Jacob Petersen]]. De udvekslede synspunkter om, at tegne skibe, og de lærte af hinanden. Thorsøes [[skibsportræt]]ter ligger meget tæt op ad Jacob Petersens, og baseret på Eckersbergs originaler udførte Thorsøe et par motiver i olie.
Personbillede_savnes Kunst Historie Maleri